金餘元遺山來拜祖庭有紀行十首遂倚歌之先後殊時感慨一也 和元遺山四首
作者：王奕
朝代：宋

paragraphs: 西偏顔樂園，屋角接聖境。
想當坐忘時，聰明盡黜屏。
上植松數株，下種麻千頃。
蛛網結秋絲，綿密藏廢井。
東連勝果寺，元此誕莊穎。
象教剝牀膚，所事終不永。
興亡有定在，雖帝不可請。
緬想書雲時，五色垂燦炳。
三家浚深井，錄訖水亦冷。
卓卓正憲祠，蒸嘗猶定省。
金縢宗老心，復辟直要領。
照影弔伯禽，抱渴空望綆。